《嘉桂岭双瀑》
清代·吴荣光

菪确迸火骄阳昃，秋风吹苍懦无力。危磴巉岩我独来，四围琴筝天改色。

半天忽下双龙翔，西与暴熭争炎凉。老蛟攀鳞蟒接鬣，各向左右相分张。

神仙玄女左右飙，长江大河南北条，欲溯而上凌九霄。

飞霜溅雪不可竟，到我衣褶虚刁调。凄寒几日入山骨，秋气为尔深且窣。

远忆匡庐漱玉亭，老树留人看潭月。

作者简介：（1773—1843）清广东南海人，字荷屋，号伯荣。嘉庆四年进士。授编修，历任御史、福建盐法道。道光间官至湖南巡抚，兼署湖广总督，坐事降调福建布政使。后以年老休致。善书画，精金石。有《筠清馆金石录》、《吾学录》、《历代名人年谱》、《石云山人集》等。